ประกาศคณะกรรมการกํากับหลักทรัพย์และตลาดหลักทรัพย์ที่ กจ. 6/2543เรื่อง หลักเกณฑ์เกี่ยวกับการเสนอขายหลักทรัพย์ที่ออกใหม่พร้อมกับการทําคําเสนอซื้อหลักทรัพย์เดิมของบริษัทจดทะเบียนเพื่อปรับโครงสร้างการถือหุ้นและการจัดการ อาศัยอํานาจตามความในมาตรา 14 มาตรา 35 มาตรา 69 มาตรา 70 มาตรา 71 มาตรา 247 มาตรา 248 มาตรา 250 และมาตรา 256 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒ นอกจากบทนิยามที่กําหนดไว้เป็นการเฉพาะในข้อนี้ ให้ใช้บทนิยามตามที่กําหนดในประกาศว่าด้วยการยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ เป็นบทนิยามของคําเดียวกันในประกาศและในแบบแสดงรายการข้อมูลการเสนอขายหลักทรัพย์ท้ายประกาศนี้ "หลักทรัพย์" หมายความว่า หุ้น หลักทรัพย์แปลงสภาพ และหมายความรวมถึงหุ้นที่ออกใหม่เพื่อรองรับหลักทรัพย์แปลงสภาพด้วย "หลักทรัพย์แปลงสภาพ" หมายความว่า หุ้นกู้แปลงสภาพหรือใบสําคัญแสดงสิทธิที่จะซื้อหุ้น "บริษัทลงทุน" หมายความว่า บริษัทมหาชนจํากัดที่ไม่มีการประกอบธุรกิจหลักของตนเอง แต่กําหนดวัตถุประสงค์ของบริษัทเป็นการลงทุนในกิจการอื่น "ผู้ขออนุญาต" หมายความว่า บริษัทมหาชนจํากัดที่ยื่นคําขออนุญาตเสนอขายหลักทรัพย์ที่ออกใหม่และในขณะเดียวกันจะทําคําเสนอซื้อหลักทรัพย์ของบริษัทจดทะเบียน "บริษัทจดทะเบียน" หมายความว่า บริษัทที่มีหลักทรัพย์จดทะเบียนในตลาดหลักทรัพย์ และเป็นกิจการที่จะถูกครอบงํากิจการจากการทําคําเสนอซื้อหลักทรัพย์โดยผู้ขออนุญาต "ตลาดหลักทรัพย์" หมายความว่า ตลาดหลักทรัพย์แห่งประเทศไทยข้อ ๓ ประกาศนี้ให้ใช้บังคับกับการขออนุญาตเสนอขายหลักทรัพย์ที่ออกใหม่โดยมีวัตถุประสงค์เพื่อปรับโครงสร้างการถือหุ้นของบริษัทจดทะเบียน โดยผู้ขออนุญาตจะเสนอขายหลักทรัพย์ที่ออกใหม่ดังกล่าวแก่ผู้ถือหลักทรัพย์ของบริษัทจดทะเบียน พร้อมกับทําคําเสนอซื้อหลักทรัพย์ของบริษัทจดทะเบียนนั้นเพื่อถือหุ้นในบริษัทจดทะเบียนดังกล่าวตั้งแต่ร้อยละยี่สิบห้าขึ้นไปของจํานวนหุ้นที่จําหน่ายได้แล้วทั้งหมดของบริษัทจดทะเบียน โดยประกาศนี้เป็นข้อกําหนดเกี่ยวกับเรื่องดังต่อไปนี้ (1) การขออนุญาตและการอนุญาตให้เสนอขายหลักทรัพย์ที่ออกใหม่ แก่ผู้ถือหลักทรัพย์ประเภทเดียวกันของบริษัทจดทะเบียน (2) การยื่นแบบแสดงรายการข้อมูลการเสนอขายหลักทรัพย์ที่ได้รับอนุญาตตาม (1) (3) การทําคําเสนอซื้อหลักทรัพย์ที่ออกโดยบริษัทจดทะเบียน (4) การทําความเห็นเกี่ยวกับคําเสนอซื้อหลักทรัพย์ตาม (3) โดยบริษัทจดทะเบียนข้อ ๔ มิให้นําประกาศคณะกรรมการกํากับหลักทรัพย์และตลาดหลักทรัพย์ว่าด้วยการจอง การจัดจําหน่าย และการจัดสรรหลักทรัพย์ มาใช้บังคับกับการเสนอขายหุ้นที่ออกใหม่ตามประกาศนี้หมวด ๑ การขออนุญาตและการอนุญาตเสนอขายหลักทรัพย์ที่ออกใหม่ข้อ ๕ ให้ผู้ขออนุญาตยื่นคําขออนุญาตเสนอขายหลักทรัพย์ที่ออกใหม่ตามแบบพร้อมด้วยเอกสารหลักฐานตามที่สํานักงานประกาศกําหนด จํานวนห้าชุด โดยมีที่ปรึกษาทางการเงินที่อยู่ในบัญชีที่สํานักงานให้ความเห็นชอบเป็นผู้ร่วมจัดทําคําขออนุญาต ให้ผู้ขออนุญาตชําระค่าธรรมเนียมการยื่นคําขออนุญาต คําขอละ 50,000 บาท และในกรณีที่ผู้ขออนุญาตประสงค์จะเสนอขายหลักทรัพย์หลายประเภทหรือหลายรุ่น ผู้ขออนุญาตอาจรวมการขออนุญาตเสนอขายหลักทรัพย์ทุกประเภท และทุกรุ่นไว้ในคําขอเดียวกันก็ได้ ในกรณีที่ผู้ขออนุญาตตามวรรคหนึ่งประสงค์จะเข้าเป็นลูกหนี้แทนที่บริษัทจดทะเบียนซึ่งเป็นผู้ออกหุ้นกู้ ผู้ขออนุญาตอาจขออนุญาตเสนอขายหุ้นกู้ที่ออกใหม่มาในคําขอเดียวกันกับคําขออนุญาตตามวรรคสองก็ได้ และในกรณีนี้ให้คําว่า "หลักทรัพย์" ตามที่ปรากฏในหมวดนี้หมายความรวมถึงหุ้นกู้ด้วยข้อ ๖ ผู้ขออนุญาตจะได้รับอนุญาตให้เสนอขายหลักทรัพย์ที่ออกใหม่ต่อเมื่อเป็นไปตามหลักเกณฑ์ดังต่อไปนี้ (1) ผู้ขออนุญาตเป็น (ก) บริษัทลงทุนที่จัดตั้งขึ้นใหม่โดยบริษัทจดทะเบียนเป็นผู้ดําเนินการให้มีการจัดตั้งเพื่อรองรับการปรับโครงสร้างการถือหุ้นของบริษัทในครั้งนี้ หรือ (ข) บริษัทที่มีหุ้นเป็นหลักทรัพย์จดทะเบียนในตลาดหลักทรัพย์ และไม่เป็นบริษัทที่อยู่ในข่ายเพิกถอนหุ้นตามกฎเกณฑ์ของตลาดหลักทรัพย์ (2) ผู้ขออนุญาตมีลักษณะครบถ้วนตามหลักเกณฑ์การอนุญาตให้เสนอขายหุ้นที่ออกใหม่ตามที่กําหนดในประกาศคณะกรรมการกํากับหลักทรัพย์และตลาดหลักทรัพย์ที่เกี่ยวกับการขออนุญาตและการอนุญาตให้เสนอขายหลักทรัพย์ที่ออกใหม่ ทั้งนี้ ตามแต่ประเภทหลักทรัพย์ที่ขออนุญาตนั้น และในกรณีตาม (1) (ก) ผู้ขออนุญาตต้องแสดงได้ว่าบริษัทจดทะเบียนที่เป็นผู้ดําเนินการจัดตั้งมีลักษณะครบถ้วนตามข้อกําหนดในประกาศดังกล่าวด้วย และกรณีตาม (1) (ข)ผู้ขออนุญาตต้องเป็นไปตามหลักเกณฑ์ที่กําหนดใน (4) (6) และ (7) ด้วย โดยอนุโลม (3) แสดงได้ว่าหลักทรัพย์ที่ขออนุญาตมีลักษณะดังนี้ (ก) หลักทรัพย์ที่ขออนุญาตมีลักษณะสอดคล้องกับหลักทรัพย์ที่ออกโดยบริษัทจดทะเบียนที่ผู้ขออนุญาตประสงค์จะเสนอซื้อ และสิทธิที่ผู้ถือหลักทรัพย์จะได้รับไม่ด้อยไปกว่าสิทธิที่ผู้ถือหลักทรัพย์นั้นเคยได้รับอยู่เดิม (ข) เป็นไปตามหลักเกณฑ์ที่กําหนดในประกาศคณะกรรมการกํากับหลักทรัพย์และตลาดหลักทรัพย์ที่เกี่ยวกับการขออนุญาตและการอนุญาตให้เสนอขายหลักทรัพย์ที่ออกใหม่ ทั้งนี้ ตามแต่ประเภทหลักทรัพย์ที่ขออนุญาตนั้น เว้นแต่กรณีเป็นหลักทรัพย์แปลงสภาพ มิให้นําหลักเกณฑ์ในเรื่องจํานวนหุ้นที่รองรับหลักทรัพย์แปลงสภาพมาใช้บังคับ (4) แสดงได้ว่าบริษัทจดทะเบียนได้รับแจ้งผลการอนุญาตเบื้องต้นจากตลาดหลักทรัพย์เกี่ยวกับ (ก) แผนการปรับโครงสร้างการถือหุ้นของบริษัทจดทะเบียนดังกล่าว (ข) หลักทรัพย์ที่ยื่นขออนุญาตในครั้งนี้จะจดทะเบียนต่อตลาดหลักทรัพย์เพื่อเป็นหลักทรัพย์จดทะเบียนแทนหลักทรัพย์ของบริษัทจดทะเบียนดังกล่าว (5) ในกรณีที่ผู้ขออนุญาตหรือบริษัทจดทะเบียนอยู่ภายใต้บังคับของกฎหมายที่มีข้อกําหนดให้การปรับโครงสร้างการถือหุ้นต้องได้รับความเห็นชอบจากหน่วยงานที่กํากับดูแล ผู้ขออนุญาตต้องแสดงได้ว่าผู้ขออนุญาตหรือบริษัทจดทะเบียนนั้นได้รับความเห็นชอบเกี่ยวกับแผนการปรับโครงสร้างการถือหุ้นจากหน่วยงานที่กํากับดูแลดังกล่าวแล้ว (6) แสดงได้ว่าบริษัทจดทะเบียนได้มีการส่งหนังสือนัดประชุมให้แก่ผู้ถือหุ้นล่วงหน้าอย่างน้อยสิบสี่วันก่อนวันประชุมผู้ถือหุ้น โดยหนังสือนัดประชุมดังกล่าวต้องมีรายละเอียดของข้อมูลตามรายการที่สํานักงานประกาศกําหนด และที่ปรึกษาทางการเงินซึ่งให้ความเห็นเกี่ยวกับแผนการปรับโครงสร้างการถือหุ้นและการจัดการในหนังสือนัดประชุม ได้เข้าร่วมในการประชุมผู้ถือหุ้น เพื่ออธิบายและให้ข้อมูลแก่ผู้ถือหุ้นด้วย (7) แสดงได้ว่าที่ประชุมผู้ถือหุ้นของบริษัทจดทะเบียนมีมติเห็นชอบในเรื่องดังต่อไปนี้ ด้วยคะแนนเสียงไม่น้อยกว่าสามในสี่ของจํานวนหุ้นทั้งหมดของผู้ถือหุ้นที่มาประชุมและมีสิทธิออกเสียง (ก) แผนการปรับโครงสร้างการถือหุ้นและการจัดการของบริษัทจดทะเบียน (ข) แผนการอื่นใดในขั้นตอนการปรับโครงสร้างที่จําเป็นต้องได้รับความเห็นชอบจากที่ประชุมผู้ถือหุ้นของบริษัทจดทะเบียนก่อนจึงดําเนินการได้ เช่น แผนการเพิกถอนหลักทรัพย์ของบริษัทจากการเป็นหลักทรัพย์จดทะเบียน แผนการนําหลักทรัพย์ที่ยื่นขออนุญาตในครั้งนี้จดทะเบียนเป็นหลักทรัพย์จดทะเบียนแทนหลักทรัพย์ของบริษัทจดทะเบียนดังกล่าว แผนการขายสินทรัพย์ที่บริษัทจดทะเบียนมีอยู่ให้แก่ผู้ขออนุญาต เป็นต้นข้อ ๗ ในการพิจารณาคําขออนุญาต ให้สํานักงานมีอํานาจแจ้งเป็นหนังสือ ให้ผู้ขออนุญาตมาชี้แจง ส่งต้นฉบับหรือสําเนาเอกสารหรือหลักฐานใด ๆ เพิ่มเติมได้ตามที่เห็นสมควรภายในระยะเวลาที่สํานักงานกําหนด ในกรณีที่ผู้ขออนุญาตมิได้ดําเนินการดังกล่าวภายในระยะเวลาที่สํานักงานกําหนด ให้ถือว่าผู้ขออนุญาตไม่ประสงค์ที่จะยื่นคําขออนุญาตอีกต่อไปข้อ ๘ ให้สํานักงานแจ้งผลการพิจารณาคําขออนุญาตภายในสี่สิบห้าวันนับแต่วันที่สํานักงานได้รับคําขออนุญาตพร้อมเอกสารที่ถูกต้องครบถ้วนข้อ ๙ ให้ผู้ได้รับอนุญาตขายหลักทรัพย์ให้แล้วเสร็จภายในหกเดือนนับแต่วันที่สํานักงานแจ้งการอนุญาต หากไม่สามารถดําเนินการให้แล้วเสร็จได้ภายในระยะเวลาดังกล่าวและยังประสงค์จะเสนอขายหลักทรัพย์ต่อไป ให้ผู้ได้รับอนุญาตมีหนังสือถึงสํานักงานก่อนพ้นกําหนดระยะเวลาดังกล่าว เพื่อขอขยายระยะเวลาการเสนอขาย โดยต้องชี้แจงเหตุผลพร้อมแจ้งการเปลี่ยนแปลงอย่างมีนัยสําคัญเกี่ยวกับผู้ได้รับอนุญาตด้วย ในการพิจารณาคําขอตามวรรคหนึ่ง ให้สํานักงานมีอํานาจขยายระยะเวลาการเสนอขายให้อีกได้ตามที่เห็นสมควร แต่ระยะเวลาทั้งหมดต้องไม่เกินหนึ่งปีนับแต่วันที่สํานักงานแจ้งการอนุญาต และในการผ่อนผันดังกล่าว สํานักงานอาจกําหนดให้ผู้ได้รับอนุญาตดําเนินการอื่นใดได้เพื่อผลประโยชน์ของผู้ถือหลักทรัพย์ของบริษัทจดทะเบียนก็ได้ หากผู้ได้รับอนุญาตไม่ดําเนินการขายหลักทรัพย์ให้แล้วเสร็จภายในกําหนดระยะเวลาตามวรรคหนึ่งหรือวรรคสอง แล้วแต่กรณี ให้การอนุญาตเป็นอันสิ้นสุดเมื่อครบกําหนดเวลาดังกล่าวข้อ ๑๐ ให้ผู้ได้รับอนุญาตปฏิบัติตามเงื่อนไขการอนุญาตที่กําหนดตามประกาศคณะกรรมการกํากับหลักทรัพย์และตลาดหลักทรัพย์ที่เกี่ยวกับการขออนุญาตและการอนุญาตให้เสนอขายหลักทรัพย์ที่ออกใหม่ ทั้งนี้ ตามแต่ประเภทหลักทรัพย์ที่ได้รับอนุญาตให้เสนอขายนั้นหมวด ๒ การยื่นแบบแสดงรายการข้อมูลและการทําคําเสนอซื้อหลักทรัพย์ข้อ ๑๑ เว้นแต่ความในหมวดนี้จะกําหนดไว้เป็นอย่างอื่น ให้นําประกาศคณะกรรมการกํากับหลักทรัพย์และตลาดหลักทรัพย์ ว่าด้วยการยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ มาใช้บังคับกับการยื่นแบบแสดงรายการข้อมูลตามหมวดนี้โดยอนุโลม ข้อ ๑๒ ในการยื่นแบบแสดงรายการข้อมูล ให้ผู้ได้รับอนุญาตยื่นพร้อมกับคําเสนอซื้อหลักทรัพย์ ทั้งนี้ ตามแบบ 69/247 -1 ท้ายประกาศนี้ และผู้ทําคําเสนอซื้อหลักทรัพย์ต้องปฏิบัติตามหลักเกณฑ์ เงื่อนไข และวิธีการที่กําหนดในหมวดนี้ด้วยข้อ ๑๓ ในกรณีที่ผู้ได้รับอนุญาตเป็นบริษัทลงทุนตามข้อ 6 (1)(ก) ที่ปรึกษาทางการเงินที่ร่วมจัดทําแบบ 69/247 -1 ต้องไม่มีความเกี่ยวข้องหรือมีส่วนได้เสียกับบริษัทจดทะเบียนในลักษณะเดียวกับข้อกําหนด ตามประกาศว่าด้วยการให้ความเห็นชอบที่ปรึกษาทางการเงินและขอบเขตการดําเนินงานที่เกี่ยวกับการไม่มีความเกี่ยวข้องหรือมีส่วนได้เสียของที่ปรึกษาทางการเงินกับลูกค้าหรือที่เกี่ยวกับความเป็นอิสระในการทําหน้าที่ที่ปรึกษาทางการเงินด้วยข้อ ๑๔ ให้แบบ 69/247 -1 และร่างหนังสือชี้ชวนมีผลใช้บังคับในวันถัดจากวันที่สํานักงานได้รับรายละเอียดของข้อมูลและเอกสารหลักฐานที่ถูกต้องเกี่ยวกับวันที่รับซื้อหลักทรัพย์ วิธีการแสดงเจตนาขายหลักทรัพย์ วิธีการส่งมอบหลักทรัพย์ และผู้มีอํานาจลงนามผูกพันนิติบุคคลทุกรายของผู้ได้รับอนุญาตได้ลงลายมือชื่อไว้ในแบบ 69/247 -1 แล้ว ข้อ ๑๕ ผู้ทําคําเสนอซื้อต้องทําคําเสนอซื้อหลักทรัพย์ทั้งหมดของบริษัทจดทะเบียนข้อ ๑๖ นอกจากที่กําหนดไว้ในข้อ 17 ถึงข้อ 20 ให้นําหลักเกณฑ์ตามที่กําหนดในประกาศคณะกรรมการกํากับหลักทรัพย์และตลาดหลักทรัพย์ ว่าด้วยหลักเกณฑ์ เงื่อนไข และวิธีการในการเข้าถือหลักทรัพย์เพื่อครอบงํากิจการ ในเรื่องดังต่อไปนี้มาบังคับใช้กับการทําคําเสนอซื้อหลักทรัพย์ตามประกาศนี้ โดยอนุโลม (1) การส่งคําเสนอซื้อให้ผู้ถือหลักทรัพย์และการโฆษณาการทําคําเสนอซื้อภายหลังการยื่นคําเสนอซื้อต่อสํานักงาน (2) การยินยอมให้ผู้ถือหลักทรัพย์ยกเลิกการแสดงเจตนาขาย (3) การกําหนดระยะเวลาการรับซื้อของผู้ทําคําเสนอซื้อ และการขยายระยะเวลารับซื้อ (4) การรายงานจํานวนหลักทรัพย์ที่มีผู้แสดงเจตนาขายระหว่างการทําคําเสนอซื้อ และเมื่อครบกําหนดระยะเวลารับซื้อ (5) การดําเนินการในกรณีที่มีการขยายระยะเวลาการรับซื้อ การแก้ไขข้อเสนอในคําเสนอซื้อ การประกาศข้อเสนอซื้อสุดท้ายหรือประกาศระยะเวลารับซื้อสุดท้าย และการแก้ไขรายละเอียดอื่น ๆ ในคําเสนอซื้อด้วย (6) การดําเนินการต่าง ๆ เมื่อมีการยกเลิกคําเสนอซื้อ (7) ข้อบังคับหลังการทําคําเสนอซื้อ (8) หลักเกณฑ์อื่นใดตามที่กําหนดในประกาศคณะกรรมการกํากับหลักทรัพย์และตลาดหลักทรัพย์ ว่าด้วยหลักเกณฑ์ เงื่อนไข และวิธีการในการเข้าถือหลักทรัพย์เพื่อครอบงํากิจการซึ่งสํานักงานได้ประกาศกําหนดเพิ่มเติมให้ผู้ได้รับอนุญาตต้องปฏิบัติข้อ ๑๗ ข้อมูลในแบบ 69/247 -1 ต้องถูกต้องตรงต่อความเป็นจริง ไม่มีการปกปิดข้อความที่ควรต้องแจ้งในสาระสําคัญ และไม่มีข้อความที่อาจทําให้ผู้ถือหลักทรัพย์หลงผิด (misleading) ซึ่งอาจมีผลกระทบต่อการตัดสินใจแลกเปลี่ยนหลักทรัพย์กับผู้ทําคําเสนอซื้อหลักทรัพย์ข้อ ๑๘ เมื่อแบบ 69/247 -1 มีผลใช้บังคับแล้ว ให้ผู้ได้รับอนุญาตดําเนินการรับซื้อหลักทรัพย์ภายในสามวันทําการนับแต่วันที่แบบดังกล่าวมีผลใช้บังคับข้อ ๑๙ การแก้ไขข้อเสนอในการทําคําเสนอซื้อที่มีผลกระทบต่ออัตราส่วนหรือราคาของหลักทรัพย์ที่เสนอให้มีการแลกเปลี่ยน จะกระทําได้เฉพาะกรณีที่ผู้ได้รับอนุญาตเป็นบริษัทตามข้อ 6 (1) (ข) และการแก้ไขดังกล่าวได้รับอนุมัติจากที่ประชุมผู้ถือหุ้นของผู้ได้รับอนุญาตแล้วข้อ ๒๐ ผู้ได้รับอนุญาตอาจยกเลิกการทําคําเสนอซื้อหลักทรัพย์ได้เฉพาะกรณีใดกรณีหนึ่งดังต่อไปนี้ โดยผู้ได้รับอนุญาตต้องระบุเหตุแห่งการยกเลิกไว้ในแบบ 69/247 -1 ด้วย (1) มีเหตุการณ์หรือการกระทําใด ๆ เกิดขึ้นภายหลังจากสํานักงานรับแบบ 69/247 -1 และยังไม่สิ้นสุดระยะเวลารับซื้อ อันเป็นเหตุหรืออาจเป็นเหตุให้เกิดความเสียหายอย่างร้ายแรงต่อฐานะหรือทรัพย์สินของบริษัทจดทะเบียน โดยเหตุการณ์หรือการกระทําดังกล่าวมิได้เกิดจากการกระทําของผู้ได้รับอนุญาตหรือการกระทําที่ผู้ได้รับอนุญาตต้องรับผิดชอบ (2) บริษัทจดทะเบียนกระทําการใด ๆ ภายหลังจากสํานักงานรับแบบ 69/247 -1 และยังไม่สิ้นสุดระยะเวลารับซื้อ อันเป็นผลให้มูลค่าของหุ้นลดลงอย่างมีนัยสําคัญ (3) เมื่อครบระยะเวลารับซื้อที่กําหนดไว้ในแบบ 69/247 -1 แล้ว ปรากฏว่าจํานวนหุ้นที่มีผู้แสดงเจตนาขายรวมกับจํานวนหุ้นที่ผู้ได้รับอนุญาตถืออยู่เดิมก่อนการทําคําเสนอซื้อ มีจํานวนไม่เป็นไปตามเงื่อนไขที่ตลาดหลักทรัพย์กําหนดในการแจ้งอนุญาตเบื้องต้นตามข้อ 6(4) ข้อ ๒๑ ในกรณีจําเป็นและสมควร ให้สํานักงานมีอํานาจพิจารณาผ่อนผันการปฏิบัติตามข้อ 16 หรือเหตุตามข้อ 20 ได้ ทั้งนี้ เพื่อให้การปรับโครงสร้างการถือหุ้นสามารถดําเนินการต่อไปได้ หมวด ๓ การทําความเห็นของกิจการข้อ ๒๒ ให้บริษัทจดทะเบียนจัดทําความเห็นเกี่ยวกับคําเสนอซื้อหลักทรัพย์ตามหลักเกณฑ์ที่กําหนดในประกาศคณะกรรมการกํากับหลักทรัพย์และตลาดหลักทรัพย์ ว่าด้วยแบบรายการและระยะเวลาจัดทําความเห็นเกี่ยวกับคําเสนอซื้อ เว้นแต่ในกรณีที่ผู้ทําคําเสนอซื้อเป็นบริษัทตามข้อ 6(1) (ก) ให้ถือว่ารายการความเห็นที่เกี่ยวกับความเหมาะสมของแผนการปรับโครงสร้างการถือหุ้นในแบบ 69/247 -1 ของคณะกรรมการของบริษัทจดทะเบียนและของที่ปรึกษาทางการเงิน เป็นรายการความเห็นของกิจการตามมาตรา 250 แล้วผู้มีอํานาจลงนาม - ประกาศ ณ วันที่ 6 มกราคม พ.ศ. 2543 (นายธารินทร์ นิมมานเหมินท์) รัฐมนตรีว่าการกระทรวงการคลัง ประธานกรรมการ คณะกรรมการกํากับหลักทรัพย์และตลาดหลักทรัพย์